CELEX: 32006L0034
Language: da
Date: 2006-03-21 00:00:00
Title: Kommissionens direktiv 2006/34/EF af  21. marts 2006  om ændring af bilaget til direktiv 2001/15/EF med henblik på at optage visse stoffer i bilaget   (EØS-relevant tekst)

22.3.2006   
            
            
               DA
            
            
               Den Europæiske Unions Tidende
            
            
               L 83/14
            
         
      KOMMISSIONENS DIREKTIV 2006/34/EF
   af 21. marts 2006
   om ændring af bilaget til direktiv 2001/15/EF med henblik på at optage visse stoffer i bilaget
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 89/398/EØF af 3. maj 1989 om indbyrdes tilnærmelse af medlemsstaternes lovgivning om levnedsmidler bestemt til særlig ernæring (1), særlig artikel 4, stk. 2,
   efter høring af Den Europæiske Fødevaresikkerhedsautoritet, og
   ud fra følgende betragtninger:
   
               (1)
            
            
               I Kommissionens direktiv 2001/15/EF af 15. februar 2001 om stoffer, der i specielt ernæringsmæssigt øjemed kan anvendes i levnedsmidler til særlig ernæring (2), er der anført visse kategorier af stoffer, og under hver af dem anføres de kemiske stoffer, det er tilladt at anvende til fremstilling af levnedsmidler til særlig ernæring.
            
         
               (2)
            
            
               De kemiske stoffer, der er blevet evalueret af Den Europæiske Fødevaresikkerhedsautoritet (i det følgende benævnt »autoriteten«), og for hvilke den videnskabelige evaluering har været positiv, bør optages i bilaget til direktiv 2001/15/EF.
            
         
               (3)
            
            
               Autoriteten har for nylig afgivet og offentliggjort positive videnskabelige evalueringer af nogle vitaminer og mineraler.
            
         
               (4)
            
            
               Kategorioverskriften »folinsyre« bør ændres, så bilaget til direktiv 2001/15/EF kan omfatte andre former for folat.
            
         
               (5)
            
            
               Direktiv 2001/15/EF bør derfor ændres i overensstemmelse hermed.
            
         
               (6)
            
            
               Foranstaltningerne i dette direktiv er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE DIREKTIV:
   Artikel 1
   Bilaget til direktiv 2001/15/EØF ændres som angivet i bilaget til nærværende direktiv.
   Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 2006. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 21. marts 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 186 af 30.6.1989, s. 27. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      (2)  EFT L 52 af 22.2.2001, s. 19. Senest ændret ved direktiv 2004/5/EF (EUT L 14 af 21.1.2004, s. 19).
   
      BILAG
      I bilaget til direktiv 2001/15/EF foretages følgende ændringer:
      
                  1)
               
               
                  Afsnittet »Kategori 1. Vitaminer« ændres således
                  
                              a)
                           
                           
                              Overskriften »FOLINSYRE« erstattes af »FOLAT«.
                           
                        
                              b)
                           
                           
                              Følgende række indsættes under overskriften »FOLAT«:
                              
                                          Stof
                                       
                                       
                                          Anvendelsesbetingelser
                                       
                                    
                                          Alle LTSE
                                       
                                       
                                          LSMF
                                       
                                    
                                          
                                                      »—
                                                   
                                                   
                                                      calcium-L-methylfolat
                                                   
                                                
                                       
                                          x«
                                       
                                       
                                           
                                       
                                    
                        
            
                  2)
               
               
                  I afsnittet »Kategori 2. Mineraler« indsættes følgende række under overskriften »MAGNESIUM«:
                  
                              Stof
                           
                           
                              Anvendelsesbetingelser
                           
                        
                              Alle LTSE
                           
                           
                              LSMF
                           
                        
                              
                                          »—
                                       
                                       
                                          magnesium L-aspartat
                                       
                                    
                           
                               
                           
                           
                              x«
                           
                        
            
                  3)
               
               
                  I afsnittet »Kategori 2. Mineraler« indsættes følgende række under overskriften »JERN«:
                  
                              Stof
                           
                           
                              Anvendelsesbetingelser
                           
                        
                              Alle LTSE
                           
                           
                              LSMF
                           
                        
                              
                                          »—
                                       
                                       
                                          ferrobisglycinat
                                       
                                    
                           
                              x«